《奉使契丹二十八首 赠知雄州王崇拯二首》
宋代·苏辙

赵北燕南古战场，何年千里作方塘。
烟波坐觉胡尘远，皮币遥知国计长。
胜处旧闻荷覆水，此行犹及蟹经霜。
使君约我南来饮，人日河桥柳正黄。
〈生辰使例以人日还至雄州。
城里都无一寸闲，城头野水四汗漫。
与君但对湖光饮，久病偏须酒令宽。
何氏沟塍布棋局，李君智略走珠盘，应存父老犹能说，有意功名未必难。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。